laion/Wikipedia-Exotic huggingface dataset:
משפט טרסקי

בתורת הקבוצות האקסיומטית, משפט טַרְסְקִי, אותו הוכיח אלפרד טרסקי, מציג טענה השקולה לאקסיומת הבחירה: טרסקי הוכיח שאם מניחים רק את מערכת האקסיומות של צרמלו-פרנקל, אז אקסיומת הבחירה נובעת מן הטענה "   α 2 = α {\displaystyle \ \alpha ^{2}=\alpha } לכל עוצמה אינסופית" (לכל קבוצה אינסופית A {\displaystyle A} , עוצמתה של המכפלה הקרטזית   A × A {\displaystyle \ A\times A} שווה לזו של A {\displaystyle A} ). הכיוון ההפוך היה ידוע עוד קודם לכן, וכך הטענה שקולה לאקסיומת הבחירה. כאשר טרסקי הציע את המאמר לפרסום ב- Comptes Rendus Acad. Sci. Paris, דחה אותו מוריס פרשה בטענה שגרירה לוגית בין שתי טענות שהן נכונות ממילא, אינה תוצאה מעניינת. אנרי לבג דחה אף הוא את המאמר, באומרו שהוא אינו מוצא כל עניין בקשר לוגי בין שתי טענות שקריות. אפיזודה זו משקפת את הלוך הרוחות בין אנשי תורת הקבוצות בתחילת המאה העשרים, כאשר מעמדה של אקסיומת הבחירה היה שנוי במחלוקת. מטרתנו להוכיח כי אקסיומת הבחירה נובעת מן הטענה "לכל קבוצה אינסופית A {\displaystyle A} מתקיים | A | = | A × A | {\displaystyle |A|=|A\times A|} ". כידוע, משפט הסדר הטוב שקול לאקסיומת הבחירה, ולכן יהיה מספיק להראות שמן הטענה נובע כי לכל קבוצה B {\displaystyle B} קיים סדר טוב. עבור קבוצות סופיות הטענה מיידית, ולכן נניח כי B {\displaystyle B} אינסופית. כיוון שאוסף כל הסודרים כך שיש פונקציה על מ- B {\displaystyle B} אל הסודר היא קבוצה - יש סודר מינימלי, β {\displaystyle \beta } , כך שאין פונקציה על מ- B {\displaystyle B} ל- β {\displaystyle \beta } . נניח בלי הגבלת הכלליות שהקבוצות B {\displaystyle B} ו- β {\displaystyle \beta } זרות. לפי ההנחה, | B ∪ β | = | ( B ∪ β ) × ( B ∪ β ) | {\displaystyle |B\cup \beta |=|(B\cup \beta )\times (B\cup \beta )|} , ולכן קיימת פונקציה חד-חד-ערכית ועל f : B ∪ β → ( B ∪ β ) × ( B ∪ β ) {\displaystyle f:B\cup \beta \to (B\cup \beta )\times (B\cup \beta )} . לכל איבר x ∈ B {\displaystyle x\in B} , לא ייתכן שהקבוצה β × { x } {\displaystyle \beta \times \{x\}} מכוסה על ידי הפעלת f {\displaystyle f} על איברי B {\displaystyle B} בלבד (כלומר לא ייתכן שמתקים β × { x } ⊆ f [ B ] {\displaystyle \beta \times \{x\}\subseteq f[B]} ), שכן אחרת ניתן היה להגדיר פונקציה על מ- B {\displaystyle B} ל- β {\displaystyle \beta } . לכן, קיים לפחות סודר אחד γ ∈ β {\displaystyle \gamma \in \beta } המקיים f ( γ ) ∈ β × { x } {\displaystyle f(\gamma )\in \beta \times \{x\}} , ומכאן שהקבוצה S x = { γ | f ( γ ) ∈ β × { x } } {\displaystyle S_{x}=\{\gamma |f(\gamma )\in \beta \times \{x\}\}} אינה ריקה. בעזרת תכונה זו נוכל להגדיר פונקציה חדשה: g ( x ) = min S x {\displaystyle g(x)=\min S_{x}} . פונקציה זו מוגדרת היטב שכן S x {\displaystyle S_{x}} היא קבוצה לא ריקה של סודרים, ולכן קיים לה מינימום. לכל x , y ∈ B , x ≠ y {\displaystyle x,y\in B,x\neq y} הקבוצות S x {\displaystyle S_{x}} ו- S y {\displaystyle S_{y}} הן זרות. על כן g משרה סדר טוב על B {\displaystyle B} : לכל שני איברים x , y ∈ B {\displaystyle x,y\in B} נגדיר x ≤ y ⟺ g ( x ) ≤ g ( y ) {\displaystyle x\leq y\iff g(x)\leq g(y)} , שהרי התמונה של g {\displaystyle g} , קרי g [ B ] {\displaystyle g[B]} , היא קבוצת סודרים ולכן סדורה היטב. Jan Mycielski (2006). "A System of Axioms of Set Theory for the Rationalists" (PDF). Notices of the American Mathematical Society. 53 (2): 209.
ועדת הכנסת

בישראל, ועדת הכנסת היא הוועדה העוסקת בתקנון הכנסת ועניינים הנובעים ממנו; חסינות חברי הכנסת ובקשות לנטילתה; סדרי הבית וחוקי התפזרות הכנס; המלצות על הרכב הוועדות הקבועות והוועדות לעניינים מסוימים, ויושבי-ראש שלהן; תיחום ותיאום הוועדות; העברת בקשות המוגשות לכנסת מן הציבור ליושב ראש הכנסת או לוועדות המתאימות; דיון בתלונות על חברי הכנסת; תשלומים לחברי הכנסת; דיון בבקשות ובעניינים שאינם נוגעים לשום ועדה או שלא נכללו בתפקידי ועדה אחרת. עד לכינונה של ועדת הכנסת ממלאת הוועדה המסדרת את מקומה בכל הנוגע לסדרי העבודה בכנסת, לדיוניה ולמסגרת הניתנת להם. ועדת המשנה לתיקון תקנון הכנסת ועדת משנה לבדיקת נוהלי אבטחת חברי הכנסת ועדת משנה לעניין נציבות הדורות הבאים לכנסת ועדת משנה לנושא הופעת נושאי משרה ציבורית בפני ועדות הכנסת ועדת המשנה לנושא השאילתות ועדת משנה לתקציב הכנסת אתר האינטרנט הרשמי של ועדת הכנסת שידורי וידאו של ועדת הכנסת באתר ערוץ הכנסת ישראל, הכנסת. ועדת הכנסת, דף שער בספרייה הלאומית התמנה ליושב ראש הכנסת נפטר בזמן כהונתו
הרשימה המתקדמת לשלום

הרשימה המתקדמת לשלום (בערבית: القائمة التقدمية للسلام אלקאאמה אלתקדמיה ללסלאם) הייתה מפלגה ערבית-יהודית רדיקלית שהוקמה לקראת הבחירות לכנסת האחת עשרה על ידי מיזוג בין תנועת "אלטרנטיבה" היהודית (שהוקמה ב-1983 על ידי פורשים משל"י בראשותם של מתי פלד, יעקב ארנון, אורי אבנרי וחיים ברעם), "התנועה המתקדמת" מנצרת (שחבריה פרשו מ"החזית הדמוקרטית", שהביאה לבחירתו של תאופיק זיאד לראשות העיר, ב-1981, וגרפו הצלחה בריצה עצמאית בבחירות לרשות המקומית בנצרת ב-1983), ועוד כמה חוגים שונים (ביניהם "אל אנצאר" מאום אל-פחם, שפרשה מבני הכפר, ומצפן, שחברה חיים הנגבי היה למזכיר המפלגה) ויחידים נוספים. המפלגה דגלה בזכות ההגדרה העצמית של שני העמים, שוויון אזרחי מלא לערביי ישראל, נסיגה של צה"ל מדרום לבנון, והכרה באש"ף כנציג הפלסטינים. ערב הבחירות לכנסת ה-11, נפסלה הרשימה מלרוץ לכנסת על ידי ועדת הבחירות המרכזית, יחד עם רשימת כך של מאיר כהנא, בטענה כי "רשימה זו דוגלת בעקרונות המסכנים את שלמותה וקיומה של מדינת ישראל, ושמירת יחודה כמדינה יהודית". העניין הובא בפני בית המשפט העליון. הרכב מורחב של חמישה שופטים: הנשיא מאיר שמגר, אהרן ברק, מרים בן-פורת, מנחם אלון ומשה בייסקי, ישב על המדוכה, הפך את החלטת ועדת הבחירות על פיה, והתיר לרשימה לרוץ לכנסת. הרשימה זכתה בשני מנדטים, וכיהנו מטעמה בכנסת חברי הכנסת מוחמד מיעארי (שהיה ממקימי ופעילי תנועת אל ארד, שעניינה נדון בפסק דין ירדור בשנת 1965) והאלוף (מיל') מתי פלד. בשנת 1988, ערב הבחירות לכנסת השתים עשרה, שוב עלה עניינה של הרשימה לדיון בפס"ד בן שלום, אך גם שם התיר בית המשפט את השתתפות הרשימה בבחירות. הרשימה קיבלה 33,695 קולות והפעם זכתה רק במנדט אחד, וכיהן מטעמה בכנסת מוחמד מיעארי. במלחמת המפרץ תמכה המפלגה בעיראק, מה שהביא לפרישת החברים היהודים ממנה ולהפיכתה למפלגה לאומית ערבית. בבחירות לכנסת ה-13 בשנת 1992 רצה הרשימה בשלישית, אך הפעם כרשימה עם נציגים ערבים בלבד. הרשימה לא עברה את אחוז החסימה ובחרה שלא להתמודד בבחירות לכנסת ה-14 בשנת 1996. באותה שנה פרש פלג בראשות מוחמד מיעארי והצטרף למפלגת בל"ד. פרשת ניימן השנייה אתר האינטרנט הרשמי של הרשימה המתקדמת לשלום סיעת הרשימה המתקדמת לשלום בכנסת האחת־עשרה, באתר הכנסת תשדיר הבחירות לשנת 1988 של הרשימה המתקדמת לשלום, סרטון באתר יוטיוב הרשימה המתקדמת לשלום, באתר וואלה, 29 בנובמבר 2005 שניים אוחזים בשל"י, דבר, 25 במאי 1983 "התנועה המתקדמת" בנצרת, דבר, 21 באוגוסט 1983 עוסאמה מחמיד, הוקמה רשימה ערבית יהודית, מעריב, 29 באפריל 1984 ע"ב 2/84, ניימן נ. יו"ר ועדת הבחירות המרכזית לכנסת האחת עשרה פ"ד לט (2) 225
ישראל דוריון

ד"ר ישראל דוריון, המוכר גם בשם העט ב. עינן (14 ביולי 1908 - 27 באוגוסט 1992) היה מראשוני שיטת הרפואה התזונתית והטבעונות בארץ ישראל של היישוב הישן, וממציא לחם עינן, יליד צ'כוסלובקיה. בילדותו קיבל חינוך יהודי תורני וחינוך כללי, בהמשך חייו למד בישיבות שונות בטרנסילבניה ופרנקפורט, כמו כן למד באוניברסיטאות העברית בירושלים, ובאוניברסיטת גיסן בגרמניה. פעל בארגון "חלוץ המזרחי" ובארגון "תורה ועבודה", עלה לארץ בשנת 1934, היה פעיל ותומך נלהב בשיטתו החברתית-כלכלית שמכונה "פופר לינקאוס" (על-שם יוסף פופר לינקאוס), הוציא מספר ספרים בעקבות דיונים והחלפת מכתבים שניהל עם אלברט איינשטיין וזיגמונד פרויד, מתוך מכתבים אלו נולדו הספרים "ממלכת לינקאוס" ו"פופר לינקאוס" שעיקרם היה תוכנית כלכלית למחיה תמורת עבודה במסגרת ופיקוח ממשלתיים. מספר שנים שימש כעיתונאי כותב-טורים בעיתון "הצופה". החל משנת 1948 היה לטבעוני, פרסם ספרים רבים בנושא תזונה והשפעתה על גוף האדם, דרכי רפואה ומניעת מחלות על ידי מזון חי וטבעי. מאז פיתח תורות תזונה ורפואה טבעונית, רוב תורותיו ושיטותיו התבססו על טהרת הצמחונות בדגש על התנגדות גדולה לאכילת מוצרי בשר וחלב פרה ומזון מעובד-מתועש (חיטה לבנה, סוכר לבן). ממלכת לינקאוס - 1939 יסודות הבריאות - 1956 האיש משה - 1946 מזון חי לתינוק ולילד - 1964 הטבעונות הלכה למעשה - 1980 פופר לינקאוס ("הקץ לעוני") 1981 לחם עינן מזון מלא חיטה טרום נבוטה הבשר כגורם מחלות וליקויים נזקי החיטה הלבנה לחם מלא חשיבות ואופן לעיסת מזון נזקי חלב הפרה טחינה עינן צום רפואי פופר לינקאוס מחיית מינימום 'צבא' עבודה בתמורה לדמי מחייה ממשלתיים בנו הוא הסופר דוד דוריון. ארכיונו האישי שמור בספרייה הלאומית. מאמר על לחם עינן - לחמו של ד"ר דוריון באתר אנג'ל מארק שון, יורשיו של ממציא "לחם עינן" מבקשים לקבל דיווח על רווחי מאפיית אנג'ל, באתר כלכליסט, 3 ביוני 2009 ישראל דוריון, דף שער בספרייה הלאומית ארכיון ישראל דוריון שמספרו Arc. 4* 1700, באתר הספרייה הלאומית.
לואיזה, רוזנת רויס-שלייץ

לואיזה, רוזנת רויס-שלייץ (בגרמנית: Louise Reuss zu Schleiz;‏ 3 ביולי 1726 – 28 במאי 1773), הייתה נסיכה גרמנייה מבית רויס. לואיזה נולדה ב-3 ביולי 1726 בשטאפלשטיין שהשתייכה לבשיופות במברג, להיינריך הראשון, רוזן רויס-שלייץ וליוליאנה דורותיאה לואיזה, רוזנת לוונשטיין-ורטהיים-פירנבורג, בתם של אוכריוס קזימיר, רוזן לוונשטיין-ורטהיים-פירנבורג ולואיזה, רוזנת לימפורג-גאילדורף. ב-27 במאי 1743 התחתנה לואיזה עם כריסטיאן וילהלם, נסיך סקסוניה-גותה-אלטנבורג, אולם הוא מת בשנת 1748 ללא ילדים. ב-6 בינואר 1752 התחתנה לואיזה עם יוהאן אוגוסט, נסיך סקסוניה-גותה-אלטנבורג, ממנו היו לה 4 ילדים. לואיזה גרה עם משפחתה בשטאדטרודה, שם זמן קצר לפני מותו אירח בעלה את פרידריך השני, מלך פרוסיה. ב-8 במאי 1767 מת בעלה יוהאן אוגוסט, וב-28 במאי 1773 מתה לואיזה בביתה. בתה לואיזה, נסיכת סקסוניה-גותה-אלטנבורג הייתה סבתא רבתא של אלברט, נסיך סקסוניה-קובורג-גותה, בעלה של ויקטוריה, מלכת הממלכה המאוחדת. ב-6 בינואר 1752 התחתנה לואיזה עם יוהאן אוגוסט, נסיך סקסוניה-גותה-אלטנבורג, ממנו היו לה 4 ילדים: אוגוסטה פרדריקה לואיזה, נסיכת סקסוניה-גותה אלטנבורג (1752–1805), התחתנה עם פרידריך קרל, נסיך שוורצבורג-רודולשטדט בן מת (1753) בן מת (1754) לואיזה, נסיכת סקסוניה-גותה-אלטנבורג (1756–1808), התחתנה עם פרידריך פרנץ הראשון, הדוכס הגדול של מקלנבורג-שוורין
כסוף-מקור הודי

כסוף-מקור הודי (שם מדעי: Euodice malabarica; לשעבר בסוג לונכורה) היא ציפור מסדרת ציפורי השיר שמוצאה בהודו. הציפור אינה חוששת מבני אדם, וחיה בלהקות של כ-10 - 20 פרטים. ניזונה בעיקר מזרעים. בישראל זהו מין פולש, שהתבסס משנות ה-80 של המאה ה-20 לאורך השבר הסורי-אפריקאי. מדיה וקבצים בנושא כסוף-מקור הודי בוויקישיתוף כסוף-מקור הודי, באתר ITIS (באנגלית) כסוף-מקור הודי, באתר NCBI (באנגלית) כסוף-מקור הודי, באתר Animal Diversity Web (באנגלית) כסוף-מקור הודי, באתר GBIF (באנגלית) כסוף-מקור הודי באתר הרשימה האדומה של IUCN ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
צבעוני החרמון

צבעוני החרמון (שם מדעי: Tulipa lownei) הוא גאופיט מסוג צבעוני הגדל בישראל באזור הר החרמון שפרחיו ורודים ולבנים. צבעוני החרמון הוא בעל פרחים הדומים לפרחים של צבעוני ססגוני. הפרח בצבעים ורוד-לבן בצידו הפנימי ובצבעים צהוב-כתום בצידו החיצוני. לצבעוני החרמון פרח דמוי גביע בעל 6 עלי עטיף צבעוניים. הבצל של צבעוני החרמון קטן מהבצל של צבעוני ההרים והוא גם פחות מעמיק ממנו בקרקע. צבעוני החרמון מצמיח גבעול פריחה אחד באורך 5 עד 10 סנטימטר ועליו פרח אחד. הפרח פורח בחודשים מאי-יוני כשלושה שבועות לאחר הפשרת השלגים. הפרח נפתח החל משעה 16:00, למשך מספר שעות ובערב הוא נסגר. למחרת הוא נפתח מחדש אבל כבר אינו במיטבו. אנציקלופדיית החי והצומח של ארץ ישראל, כרך 11 – "צמחים בעלי פרחים ב'", בעריכת מיכה לבנה ודוד הלר, הוצאת משרד הביטחון , עמ' 204 הבריטניקה החדשה לנוער, כתר הוצאה לאור בע"מ, כרך 14 עמוד 126. מדיה וקבצים בנושא צבעוני החרמון בוויקישיתוף צבעוני החרמון, באתר האנציקלופדיה של החיים (באנגלית) צבעוני החרמון, באתר צמח השדה צבעוני החרמון, באתר Tropicos (באנגלית) צבעוני החרמון, באתר GBIF (באנגלית) צבעוני החרמון, באתר The Plant List (באנגלית) צבעוני החרמון, באתר IPNI (באנגלית) הצבעוני תעודת זהות מיני צבעוני באתר רשות הטבע והגנים(הקישור אינו פעיל) צבעוני החרמון באתר הרשימה האדומה של IUCN
עורק האשך

עוֹרֵק הָאֶשֶׁךְ (TA: arteria testicularis) הוא עורק בבטן הזכר המתפצל מאבי העורקים ומספק דם לאשך, ליותרת האשך, לשריר מרים האשך ולשופכן. זהו עורק ארוך היוצא מאבי העורקים מעט מתחת לעורק הכליה. העורק נע באלכסון מטה והצדה מאחורי הצפק, על גבי שריר המותניים הגדול, כאשר העורק הימני נמצא לפני הווריד הנבוב התחתון ומאחורי עורק המעי הגס האמצעי ועורק המעי העקום והמעי הגס, ואילו העורק השמאלי נמצא מאחורי עורק המעי הגס השמאלי ועורקי המעי העקול. העורק חוצה את השופכן, ואף מספק לו ענפים קטנים, וכן את חלקו התחתון של עורק הכסל החיצון. לאחר שהוא מגיע לטבעיתון המפשעה העמוק, הוא עובר בתעלת המפשעה, שם מסתעפים ממנו ענפים קטנים לשריר מרים האשך, והוא יוצא ממנה מטבעיתון המפשעה השטחי לעבר שק האשכים. העורק נכנס לחבל הזרע ומתפצל למספר ענפים המזינים את האשכים ואת יותרת האשך. הענפים ליותרת האשך מלווים את צינור הזרע ומשיקים עם עורק צינור הזרע, ואילו הענפים לאשך חודרים את הגלימה הלבנה. עורק השחלה ערך זה הוא קצרמר בנושא אנטומיה. אתם מוזמנים לתרום לוויקיפדיה ולהרחיב אותו.
הבשורה באסלאם

אינג'יל (בערבית: إنجيل) זה השם הערבי שניתן לבשורה של ישו. האינג'יל מתואר בקוראן כאחד מהספרים הקדושים אשר ניתנו מאללה לפני הקוראן, ספרים אשר ביניהם ניתן למצוא את תהלים ואת התורה. המילה אנג'יל מוזכרת בקוראן ובחדית', ובעוד ספרים אסלאמיים קדומים, ונעשה במושג הזה שימוש על מנת לתאר הן ספר קודש אשר ניתן לישוע והן את עצמם ההתגלות האלוהית שלה הוא לכאורה זכה. הבשורה מוזכרת בכמה מקומות בקוראן. להלן כמה דוגמאות: "הוריד אליך את הספר בצדק, מאשר את אשר בידיו. והוריד את התורה ואת הבשורה" (פרק 3 פסוק 3). "אחר-כך שלחנו שליחים בעקבותיהם, ושלחנו את ישוע בן מרים אחריהם, נתנו לו את הבשורה, ונטענו בלב ההולכים אחריו חמלה ורחמים". (פרק 57 פסוק 27) "וילמד אותו את הספר ואת החכמה, ואת התורה והבשורה" (פרק 3 פסוק 48) "הוי, אנשי הספר! למה תתנצחו על אברהם? ורק אחריו הורדו התורה והבשורה. האם לא תבינו נכוחה?" (פרק 3 פסוק 65) "מוחמד הוא השליח של אללה. ואלה אשר עמו נוקשים עם הכופרים, אך רחמנים ביניהם לבין עצמם. תראה אותם כורעים וסוגדים מבקשים את חסדו של אללה ואת רצונו הטוב. הסימנים על הפנים שלהם, מסימני הסגידה. אלה תוארו בתורה ובבשורה לזרע אשר הוציא גבעולו ומתחזק עד שהוא מתקשה ונישא על קנהו והפליא את הזורעים. כדי להכעיס בהם את הכופרים. אללה הבטיח לאלה אשר האמינו ועשו את הטוב סליחה ושכר רב". (פרק 49 פסוק 29) "אכן, אללה קנה מהמאמינים את חייהם והונם תמורת הכניסה לגן העדן. אם יילחמו למען אללה, בין אם הם הורגים או נהרגים. זוהי הבטחה אמיתית ממנו בתורה, ובבשורה ובקוראן, ומי יותר נאמן מאללה בקיום הבטחתו? לכן התבשרו בעסקה אשר כרתם עם אללה. זוהי הזכייה הגדולה" (פרק 9 פסוק 111) בעוד שחלק מהמוסלמים מקשרים את האינג'יל ישירות לברית החדשה, חלק מהם טוענים שמדובר אך ורק בארבע הבשורות שבברית החדשה. לצד זה, ישנם חכמי דת מוסלמים אשר גורסים כי האינג'יל הוא בכלל לא ספר כתוב, אלא הוראות שעברו בעל פה מישוע לתלמידיו. כמו כן, ישנם מומחים אשר טוענים שהאינג'יל הוא למעשה הבשורה על פי תומאס. מדיה וקבצים בנושא הבשורה באסלאם בוויקישיתוף Injil - WikiIslam, wikiislam.net Injil - New World Encyclopedia, www.newworldencyclopedia.org What Is The "Injil"—Sometimes Known as the "Gospel"—in Islam?, The Network (באנגלית)
טאטא פרימה

טאטא פרימה (באנגלית: Tata Prima) הם קשת רחבה של דגמי משאיות קלות, בינוניות וכבדות, מתוצרת Tata Daewoo (אנ') (שם רשמי: "Tata Daewoo Commercial Vehicle Company"), חברת בת של טאטא מוטורס אשר מיוצרת משנת 2008 ועד היום, דגמי ""טאטא פרימה"" מיוצרים ב-קוריאה הדרומית. דגמי "טאטא פרימה" נטלו חלק במרוצי משאיות , תצורה: קבינה יום (Day cab) תצורה: קבינה לילה (Sleeper cab) תצורה: קבינה גבוהה (Globetrotter High cab) מושב נהג מתכוון כולל מושב שכיבה בתא הנהג מחשב נתונים למעקב ביצועים הגה מתכוון GPS מיזוג אוויר 4x2 6x2 6x4 6x8 8x4 10x4 "MCV 1613 LPT" "HCV - TATA SIGNA 3718.T" "TIPPER - TATA PRIMA Lx 3130.K" "TRACTOR - TATA PRIMA 4930" "טאטא פרימה" "טאטא פרימה" "טאטא פרימה" "טאטא פרימה" "טאטא פרימה" - משאית מרוץ "טאטא פרימה" - משאית מרוץ מדיה וקבצים בנושא טאטא פרימה בוויקישיתוף טאטא פרימה, סרטון באתר יוטיוב טאטא פרימה, סרטון באתר יוטיוב דגם 4928s trucks.cardekho.com/en/trucks/tata/prima-4928s "טאטא פרימה" archive.org/web "טאטא פרימה" db.cvinfo.co.kr/kr/truck/index "טאטא פרימה" במרוצי משאיות (עונה רביעית) t1primatruckracing "טאטא פרימה" tatatrucks.tatamotors "טאטא פרימה" tatamotors.ci/press/tata-motors-launches-tata-prima-the-world-smart-truck-in-bhutan "טאטא פרימה" tatamotors.co.mz/press/tata-motors-launches-its-world-smart-truck-tata-prima
שרת HTTP

שרת HTTP (נקרא גם שרת דפי אינטרנט, שרת web או שרת אינטרנט) הוא תוכנת שרת המתקשרת בפרוטוקול HTTP. השם משמש לעיתים גם ככינוי למחשב עליו פועלת תוכנת השרת, אם כי לאותו מחשב יכולים להיות גם תפקידים נוספים. שרתי HTTP הם שרתי התוכן המרכזיים ברשת האינטרנט וברשתות מחשבים אחרות, ומשמשים להפצת דפי HTML, תמונות, וקבצים אחרים. שרת ה-HTTP הראשון, httpd (ראשי תיבות של: Hyper-Text Transfer Protocol Daemon) נכתב על ידי טים ברנרס-לי. הוא החל לעבוד על הפרויקט בשנת 1989 במסגרת עבודתו ב-CERN, ובשנת 1990 הציג את הגרסה הראשונה של השרת, במקביל להצגת דפדפן האינטרנט הראשון, WorldWideWeb. טים ברנרס-לי יצר למעשה את הגרסה הראשונה של פרוטוקול ה-HTTP, שלימים נקראה HTTP 0.9, גרסה זו של הפרוטוקול הייתה פשוטה ביותר ולמעשה כללה פקודה אחת בלבד – "GET", ללא מבנה פתיח, ניהול תקשורת או הודעות שגיאה. כיום, שרתי דפי אינטרנט מסוגלים לא רק לשלוח ללקוח קבצים השמורים על מחשב השרת, אלא גם להריץ יישומים על השרת בתגובה לבקשות שהתקבלו, לשמור ולמחוק נתונים שצורפו לבקשה, ולשלוח ללקוח תכנים המיוצרים באופן דינמי. מערכת מדיה-ויקי אשר עליה מבוססת ויקיפדיה היא דוגמה ליישום המורץ על שרת כזה. על-מנת לייצר את התכנים הדינמיים מריצים בדרך כלל תוכנה בשילוב עם שרת דפי האינטרנט. בעבר תוכנות כאלו נכתבו בשפות כמו C++ וקושרו לשרת באמצעות CGI. כיום משתמשים בשפות וטכנולוגיות כמו PHP,‏ JSP,‏ ASP ו-ASP.NET למימוש מטרה זו. רוב שרתי ה-HTTP תומכים גם בפרוטוקול HTTPS לשם הצפנת התקשורת בין השרת ללקוח. השרתים בולטים בתחום זה הם אפאצ'י מבוסס הקוד הפתוח ושרת IIS של מיקרוסופט, הטבלה שבהמשך מציגה את התפלגות שרתי ה-HTTP השונים ברשת האינטרנט, על פי בדיקת חברת Netcraft מחודש ספטמבר 2013. שרתים בולטים אחרים: NCSA httpd – שרת HTTP שנכתב ב-NCSA (המרכז הלאומי ליישומי מחשוב-על. שם פותח גם הדפדפן הפופולרי הראשון, NCSA Mosaic) והיה השרת הפופולרי ביותר בימיה הראשונים של האינטרנט. אפאצ'י התבסס עליו בהמשך, לאחר שפיתוחו הופסק. נטסקייפ – בשנת 1994 הוקמה חברת הזנק חדשה בשם נטסקייפ על ידי מארק אנדרסן מ-NCSA. רוב המפתחים של השרת והדפדפן מ-NCSA עברו לשם ופיתוחם הופסק כמעט כליל. נטסקייפ פיתחה, בנוסף לדפדפן המפורסם שלה, גם אוסף של תוכנות שרת, ביניהן שני שרתי HTTP. לחברת סאן מיקרוסיסטמס היו שרתים משל עצמה. בשנת 1998 נרכשה חברת נטסקייפ על ידי אמריקה און ליין. כחלק מהעסקה נמכרו כל מוצרי השרתים של נטסקייפ לסאן ושולבו במותג "Java One". מדיה וקבצים בנושא שרת HTTP בוויקישיתוף סקר שרתי רשת מחודש ספטמבר 2013, אתר מחברת Netcraft אמריקה און ליין קונה את נטסקייפ תמורת 4.2 מיליארד דולר – כתבה מאתר cnet, 24 בנובמבר 1998
למל

האם התכוונתם ל... אישים: יוסי למל – מעצב גרפי ישראלי הנודע בעולם בעקבות עיצוב כרזות בעלות אופי פוליטי-חברתי קארל למל – מפיק סרטים יהודי-אמריקאי יליד גרמניה קארל למל (הבן) – מפיק סרטים יהודי-אמריקאי, בנו של קרל למל שמעון אדלר למל – איש עסקים יהודי אוסטרי על שמו נקרא בית הספר למל קרלה למל – שחקנית קולנוע יהודיה-אמריקאית, אחייניתו של קרל למל אחר: משפחת למל – משפחת רבנים, אצילים ופילנתרופים יהודים בווינה, אוסטריה בית הספר למל – בית ספר שהוקם בירושלים בשנת 1856 על ידי אליזה הרץ, בת למשפחת למל קונילמל – הדמות הראשית במחזמר היידישאי, שנכתב על ידי אברהם גולדפדן, "צוֵוי קוני לעמל" - שני קוני למל
הסכסוך ההודי-פקיסטני (2019)

הסכסוך ההודי-פקיסטני החל ב-14 בפברואר 2019, כאשר התרחש פיגוע בצד ההודי של ג'אמו וקשמיר, שגבה את חייהם של 40 אנשי כוח משטרתי הודי. על הפיגוע נטלו אחריות קבוצת מיליטנטים אסלאמיים שבסיסם בפקיסטן, והודו האשימה בכך את הממשל בפקיסטן. אירוע זה גרר תקיפות הדדיות מהאוויר והקרקע של שני הצדדים, שעודן נמשכות ומחריפות, וכך הוצת מחדש הסכסוך הרדום יחסית בחבל. קשמיר הוא חבל ארץ בגבול הודו-פקיסטן, אשר שתי המדינות טוענות לריבונות עליו. האזור נותר קרוע ביניהן לאחר המלחמות הודו-פקיסטן ב-1947, 1965 ו-1999, כאשר רובו נותר בשטח הודו לאחר הפסקת האש במלחמה הראשונה. חילופי אש באזור זה מתרחשים מדי כמה שנים, כאשר עם הזמן פקיסטן החלה להוציא לפועל התקפות באמצעות ארגוני ג'יהאד שונים, והמתיחות הביאה את שתי המעצמות האסייתיות לרכוש לעצמן יכולת גרעינית. בשנת 2016 חלה החרפה קלה בסכסוך בשל חיסול מנהיג של אחת הקבוצות המוג'הידין, בורהאן וואני. בשנים שלאחר מכן המשיכו חילופי אש מפעם לפעם, כאשר ארגוני המורדים מבצעים פיגועי התאבדות בחבל והודו מגיבה בתקיפות, אך המצב היה רחוק ממלחמה כוללת. ב-14 בפברואר 2019 יצאה שיירה של 78 כלי רכב המובילים 2,500 אנשי כח משטרה הודי מג'אמו לסרינגאר. בשעה 15:15 השיירה הותקפה על ידי רכב תופת שפוצץ לצידה, כתוצאה מכך נהרגו 40 מאנשי הכח ורבים אחרים נפצעו. הארגון ג'יש-י מוחמד שבסיסו בפקיסטן נטל אחריות, ואף פרסם סרטון בו מציג את המפגע בן ה-22 בטרם יצא לפיגוע. פקיסטן הכחישה כל קשר למעשים, על אף הקשר הידוע בין המדינה לארגון. מתקפה זו היא הפיגוע הקטלני ביותר שהיה בחבל מאז 1989. כתגובה, ב-26 בפברואר 2019, תקף חיל האוויר ההודי באמצעות 12 מטוסים מיראז' 2000, בסיסים של ארגון הטרור באזאד קשמיר. הודו דיווחה כי בהפצצה זו נהרגו כ-350 חמושים. פקיסטן הכחישה מספר זה של הרוגים ואמרה שמדובר היה בהפצצות בשטחים פתוחים ולא מאוכלסים. זו הפעם הראשונה מאז 1971 שמטוסי קרב של מדינה אחת חצו את הגבול לשכנה בחבל קשמיר. כלי תקשורת מערביים הטילו ספק בטענות של שתי המדינות. באותו יום החלו חילופי אש כבדים לאורך גבול קשמיר, בין היתר מרגמות וירי טנקים ומקלעים. לטענת פקיסטן, נהרגו לפחות 4 אזרחים בחילופי האש, ו-10 חיילים הודים נפצעו. ב-27 בפברואר, הגיב חיל האוויר הפקיסטני לתקיפה הקודמת של הודו בשטחה, והפציצה מטרות בשטח הודו, 6 מטרות לטענתם. גם במקרה זה, טענו ההודים ההפצצות לא גרמו לשום נזק. בנוסף, מטוסי קרב הודים הוקפצו והניסו את המטוסים הפקיסטנים חזרה לשטחם. פקיסטן הודיעה שההפצצה נועדה להעביר מסר להודים, ושלא הייתה כוונה להרוג אף אחד. באותו יום מטוסים הודים פלשו גם הם לפקיסטן, ופקיסטן דיווחה שהצליחה להפיל שני מטוסים, כאשר אחד נפל בשטח פקיסטן ואחד בהודו. מאוחר יותר הודיעו כי טייס הודי נפל בשבי, ואף פרסמו תמונות וקטעי וידאו כהוכחה, ואלו ככל הנראה גם נועדו להעביר את המסר כי אין כוונה לפגוע בטייס ושמצבו טוב. טייס זה הוא מפקד טייסת בחיל האוויר ההודי. באותו יום פקיסטן סגרה את המרחב האווירי לחלוטין והודו השעתה פעילות ב-9 שדות תעופה במדינה. "Pulwama terror attack: Timeline of conflict between India and Pakistan". gulfnews.com. נבדק ב-27 בפברואר 2019. {{cite web}}: (עזרה)
פטריציו סאלה

פטריציו סאלה (באיטלקית: Patrizio Sala; נולד ב-16 ביוני 1955) הוא מאמן וכדורגלן עבר איטלקי ששיחק בעמדת הקשר. במהלך קריירת המועדונים שלו הוא שיחק עבור מועדוני כדורגל מהסרייה א' כמו טורינו (1975-81), סמפדוריה (1981-82), פיורנטינה (1982-84), פיזה (1983-84), צ'זנה (1984-88) ופארמה (1987-89), בנוסף לכך שהחל וסיים את הקריירה שלו בקבוצות מליגות נמוכות כמו מונזה (1973-75) וסולביאטסה (1989-90). עם טורינו, הוא זכה באליפות בעונת 1975/76. סאלה שיחק עבור המדים הלאומיים של נבחרת איטליה שמונה פעמים בין השנים 1976 ל-1980. הוא היה חלק מהסגל שלה למונדיאל 1978, שבו היא סיימה במקום הרביעי תחת המאמן אנצו ביארזוט. מונזה הגביע האיטלקי של הסרייה C‏ (2): 1973/74, 1975/76 טורינו סרייה א' (1): 1975/76 מדיה וקבצים בנושא פטריציו סאלה בוויקישיתוף פטריציו סאלה, באתר Transfermarkt פטריציו סאלה, באתר WorldFootball.net פטריציו סאלה, באתר National Football Teams פטריציו סאלה, באתר FootballDatabase.eu פרופיל המאמן, באתר Transfermarkt הסטטיסטיקה של פטריציו סאלה
קלאודיו סאלה

קלאודיו סאלה (באיטלקית: Claudio Sala; נולד ב-8 בספטמבר 1947) הוא מאמן וכדורגלן עבר איטלקי ששיחק בעמדת הקשר. כיום, סאלה משמש כפרשן כדורגל. סאלה ערך את הופעת הבכורה שלו במועדון הכדורגל מונזה, שבו שיחק גם בקבוצת הנוער. לאחר מכן, עבר למועדוני כדורגל כמו נאפולי, טורינו וגנואה. יש לו בסך הכל מאזן של 323 משחקים ו-27 שערים בסרייה א'. עם טורינו, הוא זכה באליפות בעונת 1975/76 ובגביע האיטלקי בעונת 1970-71. סאלה שיחק עבור המדים הלאומיים של נבחרת איטליה 18 פעמים, והיה חלק מהסגל שלה למונדיאל 1978, שבו היא סיימה במקום הרביעי. סאלה תופקד בדרך כלל בעמדת הקיצוני, אך לעיתים שיחק בעמדת הקשר ההתקפי או אפילו כחלוץ מרכזי. סאלה נודע כאחד הקיצונים הטובים ביותר של איטליה, הוא היה מהיר ובעל יכולת יצירתית גבוהה. הוא נודע גם כמבשל שערים מחונן עם יכולת טכנית טובה, בנוסף ליכולות המסירה וההגבהה המדויקות שלו, שאיפשרו לו להיות עושה משחק יעיל. סאלה היה שחקן עם יכולת בעיטה טובה בשתי הרגליים, כשהיה יכול לתקוף משני האגפים. טורינו סרייה א' (1): 1975/76 הגביע האיטלקי (1): 1970/71 מונזה סרייה C‏ (1): 1966/67 מדיה וקבצים בנושא קלאודיו סאלה בוויקישיתוף קלאודיו סאלה, באתר Transfermarkt קלאודיו סאלה, באתר WorldFootball.net קלאודיו סאלה, באתר National Football Teams קלאודיו סאלה, באתר FootballDatabase.eu פרופיל המאמן, באתר Transfermarkt קלאודיו סאלה
סאלי (עמק)

סאלי (בהינדי: सल्ली, "סאלי") הוא עמק במחוז קאנגרה, שבמדינת הימאצ'ל פרדש, בצפון הודו. עמק סאלי ממוקם במרחק של שעתיים נסיעה מהעיר דרמסאלה שבה נמצא משכנם של הדלאי לאמה וממשלת טיבט הגולה. בתוך מק'לאוד גאנג', כפר הכלול בשטח המוניציפלי של דרמסאלה. סאלי שוכן בחלקו הצפוני של עמק קאנגרה והיא מוקפת ביערות. דאראמסלה באתר הודו.